**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/255-61/2021.

**106/2021.**

**HATÁROZAT**

* **veszélyhelyzetben átruházott hatáskörben meghozott döntésről** –

**TOP-5.2.1-15-SB1-2016-00011 „Komplex felzárkóztató programok Tiszavasvári Külső-Szentmihály városrészén” című pályázat megvalósítására vonatkozó Közösségi Beavatkozási Terv módosításának elfogadásáról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva,** az alábbi határozatot hozom:

1. **Elfogadom** a TOP-5.2.1-15.SB1-2016-00011 kódszámú „Komplex felzárkóztató programok Tiszavasvári Külső-Szentmihály városrészén” című pályázat keretében a konzorciumi partnerekkel együtt megalakult Támogatói Csoport egyetértésével a módosított Közösségi Beavatkozási Tervet (továbbiakban: KBT), és annak mellékletét képező rendezvény naptárat, melyek jelen határozat 1. és 2. számú mellékletét képezik.
2. **Gondoskodom** az Irányító Hatóság felé a Közösségi Beavatkozási Terv módosításának határidőben történő benyújtásáról, legkésőbb 2021. május 03-ig.

**INDOKOLÁS**

Tiszavasvári Város Önkormányzata, az Élet kenyere Alapítvány, a Magyarországi Magiszter Alapítvány, a Szabolcs-Szatmár-Bereg Megyei Önkormányzati Hivatal és a Kornisné Liptay Elza Szociális és Gyermekjóléti Központ közösen a Terület- és Településfejlesztési Operatív Program A társadalmi együttműködés erősítését szolgáló helyi szintű komplex program tárgyú felhívásra TOP-5.2.1-15-SB1-2016-00011 azonosító számon regisztrált támogatási kérelmet nyújtott e, amelyet a Település és Területfejlesztési Operatív Program Irányító Hatósága 2019. június 18. napján kelt támogatói döntése alapján Támogatásban részesített.

A Felek a konzorciumi megállapodásban rögzítették együttműködési szándékukat. A konzorciumi megállapodásban foglaltak szerint a konzorcium tagjai hozzájárulnak a projekt tartalmának véglegesítéséhez, Támogatói Csoportot hoztak létre 2020. május 27. napján, és elfogadták a Közösségi Beavatkozási Tervet.

A KBT, és a mellékletét képező Rendezvény naptár szerint 2020. szeptember 01-től induló programok lebonyolítása a vállalt indikátorokkal, a műszaki-szakmai tartalommal, az előírt kritériumoknak megfelelően menetrendszerűen zajlott. A veszélyhelyzetre való tekintettel a későbbiekben több konzorciumi partner sem tudta megtartani a rendezvényeit, ahol lehetett digitális formában kerültek megtartásra az előadások, az önkormányzat 2 programeleme, a „Közös rendőrségi-lakossági workshop (mediátor bevonásával)” és az „Egészségügyi szemléletformáló előadás” is digitális formában került lebonyolításra.

Az önkormányzat Irányító Hatóság felé 2021. március 25. napján kérelmet nyújtott be jelenlegi járványügyi helyzetre, valamint a veszélyhelyzet idején alkalmazandó védelmi intézkedések második üteméről szóló **484/2020. (XI. 10.) Korm. rendelet**re, továbbá a védelmi intézkedések ideiglenes szigorításáról szóló **104/2021. (III. 05.) Korm. rendelet**re való tekintettel a *„Közös rendőrségi-lakossági workshop lebonyolítása (mediátor bevonásával)”* és *„Egészségügyi szemléletformáló előadások”* című programok **digitális formában történő teljesítésére**.

A kérelem hiánypótlásához a KBT-t, illetve annak mellékletét képező Rendezvény naptárat szükséges módosítani, melyet legkésőbb 2021. május 03-ig Irányító Hatóság felé kell megküldeni.

Magyarország Kormánya a veszélyhelyzet kihirdetéséről szóló **27/2021. (I. 29.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre való tekintettel a rendelkező részben foglaltak szerint döntöttem.**

Tiszavasvári, 2021. április 29.

 **Szőke Zoltán**

 **polgármester**